SAWAD แรงต่อเนื่อง! โบรกฯ คาดเทกฯ BFlT หนุนสินเชื่อหลากหลาย-แหล่งเงินทุนถูกลง
SAWAD แรงต่อเนื่อง! ล่าสุด ณ เวลา 11.20 น. ราคาอยู่ที่ 42.00 บาท บวก 1.50 บาท หรือ 3.70% สูงสุดที่ 42.50 บาท ต่ำสุดที่ 41.00 บาท มูลค่าซื้อขายที่ 375.91 ล้านบาท โบรกฯ แนะ “ซื้อ” ชูเป้า 55 บาท คาดการเทกฯ BFlT หนุนสินเชื่อหลากหลาย - มีแหล่งเงินทุนที่ถูกลง
30 ธ.ค. 2559

ผู้สื่อข่าวรายงานว่า ราคาหุ้นบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ณ เวลา 11.20 น. ราคาอยู่ที่ 42.00 บาท บวก 1.50 บาท หรือ 3.70% สูงสุดที่ 42.50 บาท ต่ำสุดที่ 41.00 บาท มูลค่าซื้อขายที่ 375.91 ล้านบาท 

ด้านบล.ฟิลลิป แนะนำ “ซื้อ” ราคาเป้าหมาย 55 บาท/หุ้นฝ่ายวิจัยคาดว่าการเข้าซื้อกิจการในครั้งนี้จะแล้วเสร็จประมาณ 2H60 และจะทำให้ SAWAD ได้ประโยชน์ในการมีสินเชื่อที่หลากหลายเพิ่มมากขึ้น และมีแหล่งเงินทุนที่ต้นทุนถูกลง เนื่องจาก BFlT นั้นมีต้นทุนทางการเงินต่ำกว่า SAWAD นอกจากนี้จะทำให้ SAWAD มีการรับรู้กำไรในส่วนของ BFlT เพิ่มเติมประมาณปีละ 100 ล้านบาท โดย 9M59 BFlT มีกำไรสุทธิอยู่ 89 ล้านบาท เพิ่มขึ้น 50.2% y-y แต่อย่างไรก็ตามคาดว่า SAWAD อาจจะจำเป็นที่จะต้องกู้เงินบางส่วนเพื่อมาซื้อหุ้นในครั้งนี้ ซึ่งจะส่งผลต่อต้นทุนทางการเงินให้เพิ่มสูงขึ้น โดยทางฝ่ายยังคงประมาณการกำไรปี 60 ไว้เหมือนเดิมที่ 2.1 พันล้านบาท เพิ่มขึ้นจากปี 59 ที่คาดว่าจะมีกำไรสุทธิ 1.8 พันล้านบาท 18% y-y เพื่อรอดูความชัดเจนของแหล่งเงินทุนในการเข้าซื้อหุ้นครั้งนี้  